A4-0031/97

Ψήφισμα για τις οικονομικές και εμπορικές πτυχές σχέσεις της Συμφωνίας Ισότιμης Εταιρικής Σχέσης και Συνεργασίας μεταξύ των Ευρωπαϊκών Κοινοτήτων και των κρατών μελών τους αφενός και της Δημοκρατίας της Αρμενίας αφετέρου, που προορίζεται να υποκαταστήσει τη Συμφωνία Εμπορίου και Συνεργασίας με την ΕΣΣΔ επί της οποίας εδράζονται οι σημερινές επίσημες συμβατικές σχέσεις.

Το Ευρωπαϊκό Κοινοβούλιο,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων (A4- 0031/97),

Α. υπενθυμίζοντας ότι από την Αρχαιότητα υπήρξαν στενοί πολιτικοί και ιστορικοί δεσμοί μεταξύ των χωρών της Υπερκαυκασίας -και ιδιαίτερα της Αρμενίας- και ορισμένων ευρωπαϊκών χωρών,

Β. υπενθυμίζοντας την παρουσία πολυμελών κοινοτήτων αρμενικής καταγωγής σε ορισμένα κράτη της Ένωσης,

Γ. εκτιμώντας ότι η Αρμενία, ευρισκόμενη στα σύνορα της Ρωσίας, της Τουρκίας και του Ιράν, αποτελεί μέρος μιας στρατηγικής ζώνης πολύ σημαντικής για την ασφάλεια της Ευρώπης στο σύνολό της,

Δ. λαμβάνοντας υπόψη ότι οι διάφορες συγκρούσεις στην περιοχή της Υπερκαυκασίας υπονομεύουν την οικονομική και πολιτική σταθερότητα των χωρών της περιοχής, με αποτέλεσμα ένα μεγάλο μέρος του πληθυσμού να καταστεί αναγκαστικά εξαρτώμενο από την εξωτερική βοήθεια,

Ε. λαμβάνοντας υπόψη την επιθυμία της Αρμενίας και των άλλων κρατών της Υπερκαυκασίας που είναι μέλη της ΚΑΚ να έλθουν πλησιέστερα στις ευρωπαϊκές πολιτικές δομές και στις ευρωπαϊκές δομές ασφάλειας και να ενσωματωθούν σταδιακά στο ανοικτό διεθνές σύστημα,

ΣΤ. λαμβάνοντας υπόψη τις προσπάθειες που καταβάλλει η Δημοκρατία της Αρμενίας για την ανάπτυξη μιας οικονομίας της αγοράς, τη δέσμευσή της να ελευθερώσει το εμπόριο και την αίτηση ένταξής της στον ΠΟΕ,

1. κρίνει επείγον και απαραίτητο να ενισχύσει η Ευρωπαϊκή Ένωση την παρουσία της στην Υπερκευκασία και να συμβάλει στην πολιτική σταθεροποίηση και την οικονομική ανάπτυξη αυτής της περιοχής και ιδιαίτερα της Αρμενίας[semigr ]

2. σημειώνει ότι ο σεβασμός των αρχών της οικονομίας της ελεύθερης αγοράς αποτελεί ένα από τα βασικά στοιχεία της Συμφωνίας Ισότιμης Εταιρικής Σχέσης και Συνεργασίας και ότι είναι ενθαρρυντική η πρόοδος που έχει σημειώσει η Αρμενία σ' αυτό τον τομέα[semigr ] επισημαίνει με ενδιαφέρον ότι η δέσμευση της χώρας αυτής για μια γνήσια οικονομική αναμόρφωση της επέτρεψε, όπως διεπίστωσε η Επιτροπή, να σημειώσει οικονομικά αποτελέσματα από τα καλύτερα στην Κ.Α.Κ.

3. εκφράζει την ικανοποίησή του για τις διαρθρώσεις που δημιουργούνται με τη συμφωνία εταιρικής σχέσης και συνεργασίας σε καίριους τομείς όπως η δημοκρατία, τα ανθρώπινα δικαιώματα και η πολιτιστική συνεργασία[semigr ] υπογραμμίζει τη σπουδαιότητα της συνεργασίας στον τομέα της πρόληψης παράνομων δραστηριοτήτων, όπως η διαφθορά, οι παράνομες συναλλαγές στον τομέα των βιομηχανικών απορριμμάτων, οι παραποιήσεις, η νομιμοποίηση του παρανόμως κτηθέντος χρήματος, η διακίνηση ναρκωτικών και η παράνομη μετανάστευση[semigr ]

4. σημειώνει ότι η ανάπτυξη της Αρμενικής οικονομίας έχει διευκολυνθεί από την εκεχειρία που τηρείται από το Μάιο 1994 μεταξύ της Αρμενίας, του Αζερμπαϊτζάν και του Άνω Καραμπάχ[semigr ]

5. θεωρεί πάντως ότι ο οικονομικός αποκλεισμός που έχει επιβληθεί στην Αρμενία από το 1989 εξ αιτίας της σύγκρουσης στο Άνω Καραμπάχ εμποδίζει την πλήρη αξιοποίηση των δυνατοτήτων οικονομικής ανάπτυξης της χώρας αυτής, καθώς και ότι θα έπρεπε να επιτευχθεί, στο πλαίσιο μιας ειρηνευτικής συμφωνίας, η άρση του εν λόγω αποκλεισμού[semigr ]

6. υπενθυμίζει ότι η Αρμενία έχει μεγάλο βαθμό εξάρτησης από τις εξωτερικές της ανταλλαγές για τον ανεφοδιασμό της σε ενέργεια και τρόφιμα, θεωρεί επομένως απαραίτητη για τη σταθεροποίησή της και για την ανάπτυξή της την αποστολή εξωτερικής βοήθειας, ιδιαίτερα εκ μέρους της Ευρωπαϊκής Ένωσης[semigr ]

7. αναγνωρίζει τη σπουδαιότητα του ρόλου που διαδραματίζουν οι ευρωπαϊκές ΜΚΟ για την παροχή επισιτιστικής και ιατρικής βοήθειας σε πολλές από τις απομονωμένες κοινότητες της Αρμενίας, προκειμένου να καλυφθούν οι βασικότερες και άμεσες ανάγκες των τοπικών πληθυσμών που έχουν υποφέρει από τα δεινά του πολέμου από οικονομική και στρατιωτική άποψη[semigr ]

8. θεωρεί λυπηρή την απόφαση των Αρμενικών Αρχών να επαναλειτουργήσουν τον Πυρηνικό Σταθμό Ηλεκτρικής Ενέργειας του Μεζνταμόρ και, αν και δέχεται ότι αυτή η απόφαση εξηγείται εν μέρει από την έλλειψη πόρων, τονίζει την ανάγκη του να παράσχει η ΕΕ υποστήριξη, μέσω του Προγράμματος TACIS, για το σχεδιασμό και την εφαρμογή μιας μακροπρόθεσμης ενεργειακής στρατηγικής που θα επιτρέπει τη χρήση εναλλακτικών ενεργειακών πηγών[semigr ] επισημαίνει όμως ότι, αφού ο ανεφοδιασμός σε φυσικό αέριο έχει διακοπεί λόγω ενός αμπάργκο οφειλόμενου στη σύγκρουση του Άνω Καραμπάχ, το θέμα του ασφαλούς ενεργειακού εφοδιασμού δεν μπορεί να διαχωρισθεί από εκείνο της ειρηνικής διευθέτησης αυτής της διένεξης[semigr ]

9. θεωρεί ότι η Ευρωπαϊκή Επιτροπή πρέπει να εξασφαλίσει την ομαλή μετάβαση από την ανθρωπιστική βοήθεια στη διαρθρωμένη βοήθεια (TACIS), ώστε η πρώτη να μη διακοπεί πριν αρχίσει η σταθερή παροχή της δεύτερης, και να εγγυηθεί τη συνέχιση του ρόλου των τοπικών ΜΚΟ[semigr ]

10. σημειώνει τη στρατηγική σημασία της Υπερκαυκασίας στον ενεργειακό τομέα και τονίζει τη σημασία του σεβασμού της αρχής των δίκαιων όρων για τη διαμεταφορά ή εξαγωγή ενεργειακών προϊόντων, καθώς και την ανάγκη συνεργασίας για επενδυτικά σχέδια στον ανωτέρω τομέα, ιδίως σε ό,τι αφορά την κατασκευή και ανακαίνιση του εξοπλισμού μεταφοράς ενεργειακών προϊόντων, συμπεριλαμβανομένων των αγωγών πετρελαίου και φυσικού αερίου[semigr ]

11. διαπιστώνει ότι το «ενδεικτικό πρόγραμμα» που εφαρμόστηκε από το 1993 έως το 1995 έδωσε μεν θετικά αποτελέσματα, αλλά πρέπει να καταβληθούν πρόσθετες προσπάθειες, ιδίως στο πεδίο της κοινωνικής πολιτικής, συνδυάζοντας την επιτυχία της έκτακτης βοήθειας στο πλαίσιο του ECHO με τα μακροπρόθεσμα και βιώσιμα προγράμματα του TACIS[semigr ]

12. θεωρεί επάυτού ότι η Συμφωνία Ισότιμης Εταιρικής Σχέσης και Συνεργασίας θα προσφέρει μια αποτελεσματική λύση[semigr ]

13. θεωρεί ότι η ως άνω Συμφωνία θα συμβάλει στη δημιουργία ενός θετικού κλίματος για την ανάπτυξη του εμπορίου και των επενδύσεων μεταξύ της ΕΕ και της Δημοκρατίας της Αρμενίας και χαιρετίζει την αίτηση ένταξής της στον ΠΟΕ, καλεί δε την ΕΕ να συνεχίσει να προσφέρει την υποστήριξή της για την ένταξη της χώρας[semigr ]

14. σημειώνει ότι ένα από τα βασικά στοιχεία της πολιτικής της ΕΕ για τη δημιουργία ενός δικτύου Συμφωνιών Ισότιμης Εταιρικής Σχέσης και Συνεργασίας με τα κράτη της Υπερκαυκασίας είναι η προαγωγή των καλών σχέσεων, της αμοιβαίας εμπιστοσύνης και της περιφερειακής συνεργασίας μεταξύ τους[semigr ]

15. εκτιμά ότι πρέπει να δοθεί όλως ιδιαίτερη προσοχή στην ανάπτυξη των μεταφορών και των επικοινωνιών, τόσο μεταξύ της Αρμενίας και των γειτονικών της χωρών, όσο και μεταξύ της Αρμενίας και της Ευρωπαϊκής Ένωσης, καθώς επίσης και στον ενεργειακό τομέα[semigr ] καλεί επομένως την Επιτροπή να εξετάσει με τις Αρχές όλων των χωρών της Υπερκαυκασίας τους τομείς που θα μπορούσαν να αποτελέσουν αντικείμενο τέτοιων προγραμμάτων και να υποβάλει έκθεση στο Κοινοβούλιο για τα αποτελέσματά τους[semigr ]

16. εκτιμά εντούτοις ότι ούτε η κατοχή ενός τμήματος του εθνικού εδάφους του Αζερμπαϊτζάν από την Αρμενία, ούτε ο οικονομικός αποκλεισμός που επεβλήθη από την Τουρκία και το Αζερμπαϊτζάν είναι τα κατάλληλα μέσα για να προαχθούν οι αναπτυξιακές δυνατότητες της χώρας και της ευρύτερης περιφέρειας στο σύνολό της[semigr ] τονίζει το γεγονός ότι η κατοχή και ο οικονομικός αποκλεισμός πρέπει να τερματισθούν το συντομότερο δυνατόν και ότι η άρση αυτών των δυο μέτρων πρέπει να αποτελέσει βασικό στοιχείο της μελλοντικής συνθήκης ειρήνης[semigr ]

17. θεωρεί ευχής έργο να διατηρηθεί κλίμα πρόσφορο για την αναζήτηση δίκαιης και βιώσιμης λύσης για τη διένεξη στο Άνω Καραμπάχ, σύμφωνα με τις αρχές του ΟΑΣΕ και ζητεί από τις περιφερειακές αρχές τις οποίες αφορά ιδιαίτερα η διένεξη αυτή να απόσχουν από κάθε ανάμειξη[semigr ]

18. καλεί την Ευρωπαϊκή Ένωση και τα κράτη μέλη της, μέσω των δομών της ΚΕΠΠΑ, να αναλάβουν έναν πιο συντονισμένο και ενεργό ρόλο για την επίλυση των σημερινών πολιτικών συγκρούσεων, ώστε να βελτιωθούν οι δυνατότητες συνεργασίας και να προαχθούν η ευημερία και η σταθερότητα στην περιοχή, όπως προβλέπεται από τη Συμφωνία Ισότιμης Εταιρικής Σχέσης και Συνεργασίας[semigr ]

19. σημειώνει τη δημιουργία, τον Ιούνιο 1992, της Παρευξείνιας Ζώνης Οικονομικής Συνεργασίας, η οποία σκοπό έχει τη δημιουργία μιας ζώνης ειρήνης και ευημερίας και την προαγωγή της οικονομικής συνεργασίας, και χαιρετίζει την απόφαση των μελών της να ιδρύσουν μια Παρευξείνια Τράπεζα Ανάπτυξης και Εμπορίου με έδρα τη Θεσσαλονίκη, καθώς επίσης χαιρετίζει και το γεγονός ότι η Συμφωνία βρίσκεται στο τελικό στάδιο της διαδικασίας επικύρωσης[semigr ]

20. τονίζει ότι η Συμφωνία Ισότιμης Εταιρικής Σχέσης και Συνεργασίας με την Αρμενία εκφράζει τη θέληση της ΕΕ να υποστηρίξει την ανεξαρτησία, την εθνική κυριαρχία και την εδαφική ακεραιότητα της χώρας αυτής[semigr ]

21. εκφράζει την ανησυχία του για την πολιτική κρίση που ξέσπασε μετά τις εκλογές και καλεί όλες τις πολιτικές δυνάμεις της Αρμενίας να προωθήσουν ένα εποικοδομητικό διάλογο σύμφωνα με τις συστάσεις του ΟΑΣΕ για να ξεπεράσουν τις σημερινές δυσχέρειες και καθυστερήσεις[semigr ]

22. εκτιμά επίσης ότι η ανάπτυξη της Αρμενίας είναι αναπόσπαστα συνδεδεμένη με την ανάπτυξη ολόκληρης της περιοχής της Υπερκαυκασίας και ότι η πολιτική σταθερότητα της περιοχής απαιτεί να εγκριθεί ταυτόχρονα η σύμφωνη γνώμη για τις προτεινόμενες Συμφωνίες Ισότιμης Εταιρικής Σχέσης και Συνεργασίας με τα τρία κράτη της περιοχής αυτής[semigr ]

23. αναθέτει στον Πρόεδρό του να διαβιβάσει το παρόν ψήφισμα στην Επιτροπή και στο Συμβούλιο, καθώς και στην Κυβέρνηση της Δημοκρατίας της Αρμενίας.